
	BALATONRENDES KÖZSÉG

	POLGÁRMESTERÉTŐL

	8255 Balatonrendes, Fő utca 1.    


        
 ELŐTERJESZTÉS
Balatonrendes Község Önkormányzata Képviselő-testületének  
2020. október 1.-i soron következő nyílt ülésére

	Tárgy:
	Szociális célú tűzifáról

	Előterjesztő:
	Lenner István polgármester

	Előkészítő:
	Slang Henrietta igazgatási ügyintéző

	Tárgyalja:
	---

	Melléklet:
	rendelettervezet

	Meghívott:
	---

	A döntés meghozatala egyszerű többséget igényel.
A határozati javaslatot törvényességi szempontból megvizsgáltam: Wolf Viktória jegyző



Tisztelt Képviselő-testület!

A képviselő-testület döntött arról, hogy pályázatot nyújt be szociális célú tűzifa vásárlására. 
A Belügyminisztérium támogató okirata szerint önkormányzatunk 14 m3 keménylombos tűzifa támogatásban részesül, 284.480 Ft vissza nem térítendő támogatással. 
Az előző években a tűzifát a Bakonyerdő Erdészeti és Faipari Zrt-től (székhely: 8500 Pápa, Jókai u. 46.) rendeltük meg. A Bakonyerdő Erdészeti és Faipari Zrt-től megkértük az ajánlatot, mely jelen előterjesztésem melléklete. 
A pályázati kiírás szerint önkormányzati rendeletben kell szabályozni a szociális rászorultság szabályait, az igénylés részletes feltételeit.
[bookmark: _Hlk498536556]Az önkormányzat a támogatásból vásárolt tüzifát 2021. február 15. napjáig oszthatja ki, a pénzügyi felhasználásnak 2021. március 31. napjáig kell megtörténnie és a támogatások felhasználásáról 2021. április 15-ig kell a kincstár felé elszámolni. 

A jogalkotásról szóló 2010. évi CXXX. törvény 17.§-a értelmében, a jogszabály előkészítője előzetes hatásvizsgálat elvégzése során felméri a szabályozás várható következményeit. Az előzetes hatásvizsgálat eredményéről önkormányzati rendelet esetén a képviselő-testületet tájékoztatni kell. A hatásvizsgálat az előterjesztés mellékleteként csatolásra került. 
Az előterjesztés tartalmazza a jogalkotásról szóló 2010. évi CXXX. törvény 18.§-ban foglaltak szerint a rendelettervezet indokolását. 
A rendelet elfogadásához a Möt. 50.§ értelmében minősített többség szükséges.

Kérem a Tisztelt Képviselő-testületet, hogy az előterjesztést megvitatni, a rendelettervezetet, határozati javaslatot elfogadni szíveskedjenek.

Balatonrendes, 2020. szeptember 23. 		
Tisztelettel:		

								Lenner István
							                 polgármester






HATÁROZATI JAVASLAT 
BALATONRENDES   KÖZSÉG ÖNKORMÁNYZATA KÉPVISELŐ-TESTÜLETÉNEK
…/2020.(X.1.) HATÁROZATA
Szociális célú tűzifa vásárlásáról
Balatonrendes Község Önkormányzatának Képviselő-testülete 
1. a Bakonyerdő Erdészeti és Faipari Zrt.-vel (8500 Pápa, Jókai u. 46.) szociális célú tüzelőanyag vásárlására 14 m3 keménylombos tűzifa tárgyában adásvételi szerződés megkötését rendeli el az ajánlat szerinti áron.
2. felhatalmazza Lenner István polgármestert az adásvételi szerződés aláírására.
3. az önrész összegét – …… Ft – és a kiszállítás, darabolás költségét az önkormányzat 2019. évi költségvetéséről szóló önkormányzati rendelet általános tartaléka terhére biztosítja.

Határidő: 	elfogadásra azonnal
Felelős:   	Lenner István polgármester
Slang Henrietta igazgatási ügyintéző


HATÁSVIZSGÁLATI LAP
Balatonrendes Község Önkormányzata Képviselő-testületének
a szociális tüzifa juttatás szabályairól szóló
…../2020.(…….) önkormányzati rendelettervezethez

A rendelettervezet társadalmi és gazdasági hatása: A rendelettervezet azokat a családokat támogatja, akiknek a téli tüzelő megvásárlása jelentős, akár létfenntartásukat is veszélyeztető anyagi terhet jelent.
Költségvetési hatása: Az önkormányzat 2019. évi költségvetési rendeletébe a kiszállítás költsége és az önrész a képviselő-testület határozata alapján beépíthető, összege biztosítható a szociális kiadások előirányzatának terhére.
A rendeletben foglaltak végrehajtásának környezetre gyakorolt hatása, egészségi következménye nincs.
Adminisztratív terheket befolyásoló hatása: A rendelet végrehajtása egyszeri nagyobb adminisztrációs terhet jelent a hivatal munkatársainak, kérelmek megvizsgálása, döntésre előkészítése, az ezekkel és az elszámolással kapcsolatos dokumentumok elkészítése, valamint a szállítás megoldása.
Egyéb hatás: nincs
A jogszabály alkalmazásához szükséges személyi, tárgyi, szervezeti, pénzügyi feltételek rendelkezésre állnak.

Indokolás
Balatonrendes Község Önkormányzata Képviselő-testületének
a szociális tüzifa juttatás szabályairól szóló
…../2020.(….) önkormányzati rendelettervezethez

A belügyminiszter támogató okirata alapján Balatonrendes Község Önkormányzata 14 erdei m3 keménylombos, szociális célú tüzifa vásárlásához kapcsolódó támogatást kapott 284.480 Ft összegben.
A pályázati kiírás alapján szociális rászorultság szabályait és az igénylés részletes feltételeit önkormányzati rendeletben kell szabályozni, melyet nem célszerű a szociális ellátásokról szóló önkormányzati rendeletben szabályozni, tekintettel arra, hogy a felhatalmazást adó rendelkezésben szereplő feltételek a jelenleg is hatályos szociális ellátásokat szabályozó önkormányzati rendeletben foglaltaktól eltér.
A hivatkozott pályázati kiírás előírja: „A támogatást az a települési önkormányzat igényelheti, amelyik a szociális rászorultság és a 2020. évi igénylés részletes feltételeit – legkésőbb a tüzelőanyag megvásárlását követő 10. napon hatályba lépő – rendeletben szabályozza…”
Az önkormányzati rendelet magasabb szintű jogszabállyal nem lehet ellentétes. A rendelet megalkotásának elmaradása esetén a megállapított és kiutalt állami támogatást vissza kell fizetni.

